Martha Sandwall-Bergström

Martha Sandwall-Bergström (født 5. juni 1913, død 12. mars 2000) var en svensk barne- og ungdomsboksforfatter, mest kjent for sine 13 bøker om Kulla-Gulla, som er oversatt til tolv språk.
Martha Sandwall ble født i Nävelsjö sogn (socken), i Jönköpings län. Faren var prest innen Alliansmissionen og prekte ofte under gudstjenestene ved Lannaskede Brunn, som var byens kuranstalt. Da den gikk konkurs overtok faren kuranstalten og familien ble hotelleiere. Marta begynte tidlig å skrive, og kun tolv år gammel sendte hun inn tekster til et ukeblad. Fire år senere fikk hun sin første novelle publisert. Martha jobbet i et år som tjenestejente hos en svensk familie i Polen, samt et år i Frankrike. Hun kom tilbake til Sverige i 21-årsalderen og tok poster som tjenestejente i Stockholm. I ledige stunder skrev hun. Hun tok en 1-årig utdannelse ved Pålmans for å bli kontordame.
Hun giftet seg med Lars-Erik Bergström, en åtte år eldre arkeolog. Da han ikke hadde noen fast inntekt, fikk Martha sin del av ansvaret for å forsørge familien gjennom ulike kontorjobber, samtidig som hun skrev noveller og andre korte tekster. Familien tilbrakte mye tid i Spania, og på begynnelsen av 1950-tallet flyttet de dit. Maria kjøpte en gård utenfor Málaga, der de dyrket appelsiner og hadde esler, ender og geiter. Hun investerte også i bygg- og utviklingsprosjekt, som ble kalt ferieparadiset Solkysten, samtidig som hun fortsatte å skrive.
Martha Sandwall-Bergström skapte Kulla-Gulla for å delta i en barnebokkonkurranse, utlyst av Bonniers. Boka og de senere bøkene bygde på de opplevelsene som Martha hadde i sin barndoms fattige Småland, og slikt som hun hørte det ble fortalt om.  Boka ble en suksess, og hun vant konkurransen. Martha fortsatte å skrive, blant annet fordi familien trengte penger.


== Bibliografi ==
(ufullstendig)

Kulla-Gulla (1945) (norsk Kulla-Gulla i 1946 og Gullas løfte i 1949)
Kulla-Gulla håller sitt löfte (1946) (norsk Kulla-Gulla holder sitt løfte i 1946)
Kulla-barnen på herrgården (1947) også Kulla-Gulla på herrgården (1966) (norsk Kulla-Gulla på herregården i 1977)
Kulla-Gulla i skolan (1948) (norsk Kulla-Gulla på skolen i 1978)
Johanna : ungdomsroman från svensk medeltid (1948)
Kulla-Gullas sommarlov (1949)
Kulla-Gulla finner sin väg (1950)
Kulla-Gullas myrtenkrona (1951)
Aldrig en lugn stund hos Oskarssons (1952) (norsk Aldri annet enn bråk i 1953)
Allt händer hos Oskarssons (1953)
Alt kan hende (norsk 1954)
Maiken Stolt, fødd Oskarsson (1954) (norsk Maiken Stolt i 1955)
Änglarnas bäck (1955) (norsk Pepita i 1960)
Snäckans sång (1956) (norsk Konkyliens sang i 1961)
Unga Pepita (1958) (norsk Unge Pepita i 1962)
Silvermånen (1959) (norsk Sølvmånen i 1964)
Elddansen på Silvermånen (1961) (norsk Ilddansen på Sølvmånen i 1965)
I Silvermånens tecken (1962) (norsk I Sølvmånens tegn i 1966)
Kulla-Gulla vinner en seger (1965) (norsk Kulla-Gulla vinner en seier i 1976)
Kulla-Gulla löser en gåta (1966) (norsk Kulla-Gulla løser en gåte i 1977)
Kulla-Gullas första bal (1967) (norsk Kulla-Gulla – Det første ball i 1978)
Kulla-Gulla och Tomas Torpare (1968)
Mysteriet vid korsvägen (1971)
Kulla-Gulla på Blomgården (1972) (norsk Kulla-Gulla på Blomstergården i 1972)
Kulla-Gulla på barnhemmet (billedbok) (1986) (norsk Kulla-Gulla på barnehjemmet i 1989. Utgitt sammen med Kulla-Gulla tjenestejente under tittelen Kulla-Gulla av Bokklubbens Barn)
Kulla-Gulla lillpiga (billedbok) (1987) (norsk Kulla-Gulla tjenestejente i 1989. Utgitt sammen med Kulla-Gulla på barnehjemmet under tittelen Kulla-Gulla av Bokklubbens Barn)


== Eksterne lenker ==
(en) Martha Sandwall-Bergström på Internet Movie Database 
(en) Martha Sandwall-Bergström hos The Movie Database 
(sv) Martha Sandwall-Bergström hos Libris